આ વોકિંગ ઝોન ના કાળા કાયદા અંગે વેપારીઓ માંથી વિરોધ ઉઠ્યા બાદ અનેક રજુઆતો કરવા છતાં પાલિકા દ્વારા યોગ્ય નિર્ણય ન લેવામાં આવતા વેપારીઓ એ પાલિકા ના ચીફ ઓફિસર ને આવેદન પાઠવી ૪ માર્ચ સુધી માં યોગ્ય નિર્ણય નહી કરવામાં આવે તો ૫ માર્ચ ના રોજ બંધ પાડી અને ધરણા કરવાની ચીમકી આપી હતી તેમ છતાં પાલિકા એ આ અંગે યોગ્ય નિર્ણય ન લેતા આજે આ માર્ગ અને આસપાસ ના ૪૦૦ થી વધુ વેપારીઓ એ પોતાના વેપારધંધા બંધ રાખ્યા હતા અને શહેર ના માણેક ચોક ખાતે ધરણા અને સુત્રોચ્ચાર કર્યા હતા વેપારીઓ એ જણાવ્યું છે કે ડ્રીમલેન્ડ સિનેમા થી માણેક ચોક સુધી ધણા વર્ષો થી વન-વે રોડ હતો અને ત્યાં પાર્કીંગ માટે પણ એકીબેકી ના નિયમ મુજબ બંન્ને સાઈડ પાર્કીગ કરવામાં આવતુ હતુ અને લોકો પોતાના ટુ વ્હીલર વાહનો દ્વારા વન વેના નિયમ મુજબ આવન જાવન કરતા હતા અને તેમાં કોઈ ને કોઈપણ જાતની મુશ્કેલી કે તકલીફ નહોતી તેમ છંતા પોરબંદર નગરપાલિકાના અભિપ્રાય ના આધારે ના કલેકટરએ આ વિસ્તારના વેપારીઓને કોઈપણ જાતની જાણ વગર કે વેપારીઓ સાથે મીટીગ – ચર્ચા કર્યા વગર આ રોડ ને વોકીંગ ઝોન જાહેર કરતુ જાહેરનામુ બહાર પાડતા આ રોડના વેપારીઓના વેપાર ધંધા ઠપ્પ થઈ ગયેલ છે.